Adolf von Becker
Adolf von Becker (14. elokuuta 1831 Helsinki – 23. elokuuta 1909 Vevey, Sveitsi) oli suomalainen taidemaalari ja professori. Becker teki enimmäkseen laatukuvatyyppisiä porvariselämää ja käsityöläisiä kuvaavia maalauksia, mutta kuvasi myös kansanelämää. Beckerin parhaiten tunnettuihin teoksiin kuuluvat "Äidin iloa" 1868, "Ennen metsästystä" 1880 ja "Yksi erä pikettiä" 1869.
Jacques Becker
Jacques Becker (1906–1960) oli ranskalainen elokuvaohjaaja ja käsikirjoittaja. Hän tutustui nuorena klassikko-ohjaaja Jean Renoiriin ja työskenteli 1930-luvulla tämän assistenttina. Beckerin omissa ohjauksissa on selviä vaikutteita Renoirilta.